Գրիգորեան նաեւ տեղեկութիւններ փոխանցեց այս առիթով Լոս Անճելըսի Կեդրոնական հանրային գրադարանին մէջ կայանալիք մշակութային երկու ձեռնարկներուն եւ զանոնք կազմակերպողներուն մասին։ Անոնցմէ մէկն է լուսանկարչական գործերու ցուցահանդէս մը, որ պիտի շարունակուի մինչեւ Հոկտեմբեր 7։ Հոն կը ցուցադրուին Պօղոս Պօղոսեանի այն լուսանկարները, որոնք կ՛առնչուին Սարոյեանի Հայաստան կատարած վերջին այցելութեան, որ տեղի ունեցաւ հեղինակի մահէն (1981) անմիջապէս առաջ։